IMISLab/GreekWikipedia huggingface dataset:
Γιώργος Μερκής

Ο Γιώργος Μερκής (γενν. 30 Ιουλίου 1984) είναι Κύπριος πρώην διεθνής ποδοσφαιριστής, ο οποίος αγωνιζόταν ως κεντρικός αμυντικός. Πλέον εργάζεται ως βοηθός προπονητή της ομάδας ΑΠΕ Ακρωτηρίου και ως παρουσιαστής της τηλεοπτικής αθλητικής εκπομπής «The Match» στο SIGMA με τους Στέλιο Γιαννακόπουλο, Νεκτάριο Αλεξάνδρου, Γιώργο Καρατζά και Ειρήνη Στεριανού.

 Ο Μερκής είναι προϊόν των ακαδημιών του Απόλλωνα Λεμεσού, κάνοντας το ντεμπούτο του με την πρώτη ομάδα τη σεζόν 2001-02, σε ηλικία 17 ετών. Πέρασε το μεγαλύτερο μέρος της σταδιοδρομίας του με τον Απόλλωνα, όπου κέρδισε ένα πρωτάθλημα, δύο κύπελλα και ένα σούπερ καπ. Μετά από δεκαπέντε χρόνια στην ομάδα, το συμβόλαιο του λύθηκε αμοιβαία στις 12 Ιανουαρίου 2016. Στις 12 Ιανουαρίου 2016, ο Μερκής υπέγραψε συμβόλαιο 18 μηνών με τον ΑΠΟΕΛ. Πραγματοποίησε το επίσημο ντεμπούτο του στις 17 Ιανουαρίου 2016, ερχόμενος ως αλλαγή στο 69ο λεπτό στην εντός έδρας νίκη με 3-0 εναντίον της Ένωσις Νέων Παραλιμνίου για το πρωτάθλημα. Σημείωσε το πρώτο του γκολ για τον ΑΠΟΕΛ εναντίον της πρώην ομάδας του, Απόλλωνα Λεμεσού, στις 2 Απριλίου 2016, σκοράροντας το τελευταίο γκολ στην ισοπαλία με 2-2 για τα πλέι οφ του πρωταθλήματος. Λίγους μήνες μετά την ένταξή του στον ΑΠΟΕΛ, στέφθηκε πρωταθλητής καθώς η ομάδα του κέρδισε τον τίτλο της Α' κατηγορίας για τέταρτη συνεχόμενη φορά.Στις 2 Μαρτίου 2017, ο Μερκής υπέγραψε νέο διετές συμβόλαιο με την ομάδα, με ισχύ μέχρι τις 31 Μαΐου 2019. Ο Μερκής έκανε το διεθνές ντεμπούτο του με την Εθνική Κύπρου την 1η Μαρτίου 2006, σε φιλικό αγώνα εναντίον της Αρμενίας στο Τσίρειο Στάδιο, όπου μπήκε ως αλλαγή στο 79ο λεπτό στην νίκη της Κύπρου με 2-0. Σημείωσε το πρώτο του γκολ στις 16 Νοεμβρίου 2014, σκοράροντας το πρώτο γκολ στη νίκη με 5-0 εναντίον της Ανδόρας για τα προκριματικά του Ευρωπαϊκού Πρωταθλήματος 2016. Στις 3 Ιουνίου 2017 παντρεύτηκε τη δημοσιογράφο-ραδιοφωνική παραγωγό Άντρεα Κυριάκου. Απέκτησαν έναν γιο, τον Λαμπρινό (γενν. 8 Οκτωβρίου 2018) και μια κόρη, τη Μαρίλια (γενν. 19 Οκτωβρίου 2022). Απόλλων ΛεμεσούΑ' Κατηγορία Κύπρου: 2005-06 Κύπελλο Κύπρου: 2009-10, 2012-13 Σούπερ Καπ Κύπρου: 2006ΑΠΟΕΛΑ' Κατηγορία Κύπρου: 2015-16, 2016-17, 2017-18, 2018-19 Επίσημο προφίλ στο apoelfc.com.cy Αρχειοθετήθηκε 2016-08-16 στο Wayback Machine. Γιώργος Μερκής – Επιδόσεις στις διοργανώσεις της UEFA (Αγγλικά) Προφίλ Γιώργος Μερκής στο Soccerway Γιώργος Μερκής στην ιστοσελίδα National-Football-Teams.com Προφίλ στο Transfermarkt.com
Μαλιετόα Τανουμαφίλι Β΄

Ο Μαλιετόα Τανουμαφίλι Β΄ (προσφώνηση: Susuga Malietoa Tanumafili II, GCMG CBE, 1913-2007) ήταν μαλιετόα (ένας από τους 4 υπέρτατους αρχηγούς των Σαμόα) και O le Ao o le Malo (αρχηγός κράτους) από το 1963 μέχρι το θάνατό του, τον Μάιο του 2007.Ήταν συναρχηγός κράτους το 1962με τον tama-a-'aiga Τουπούα Ταμασέσε Μεαόλε και έγινε ο μοναδικός αρχηγός κράτους στις 15 Απριλίου 1963 όταν πέθανε ο συνηγεμόνας του. Όταν πέθανε ήταν ο γηραιότερος εν ενεργεία αρχηγός κράτους στον κόσμο, όπως και ο τελευταίος εν ενεργεία ισόβιος πρόεδρος. Επίσης ήταν ο πρώτος αρχηγός κράτους που η θρησκεία του ήταν η Μπαχάι.

 Γεννήθηκε στις 4 Ιανουαρίου 1913. Εκλέχθηκε Mālietoa το 1940 έπειτα από τον θάνατο του πατέρα του, στις 5 Ιουλίου 1939. Ο Τανουμαφίλι φοίτησε στο κρατικό σχολείο Λεϊφίφι της Σαμόα και στη συνέχεια στο σχολείο του Αγίου Στεφάνου και στο Κολέγιο Γουέσλεϊ στο Όκλαντ (αμφότερα στη Νέα Ζηλανδία). Στα νεανικά του χρόνια ασχολήθηκε με τον αθλητισμό και ειδικότερα με την πυγμαχία, το ράγκμπι και το κρίκετ.Η σύζυγός του, Λίλι Τούνου, απεβίωσε το 1986. Απέκτησε ο ίδιος 11 παιδιά , από τα οποία το ένα πέθανε σε βρεφική ηλικία, ενώ δύο από τους γιους του, απεβίωσαν το 1985 και το 2005. Όταν πέθανε ο Τανουμαφίλι Β΄, κατέλιπε δύο γιους και ισάριθμες κόρες. Από την έναρξη της ανεξαρτησίας της χώρας, ο Μαλιετόα είχε την ηγεσία μαζί με τον Τουπούα Ταμασέσε. Μετά το θάνατο του τελευταίου, το 1963, έγινε μοναδικός Αρχηγός Κράτους. Απεβίωσε από καρδιακή προσβολή, σε νοσοκομείο στην Άπια, όπου νοσηλευόταν με πνευμονία. Κηδεύτηκε στις 18 Μαΐου 2007 με τιμές αρχηγού κράτους. Την προηγούμενη ημέρα της κηδείας, η σορός του είχε τεθεί σε προσκύνημα στην αίθουσα του κοινοβουλίου. Τον διαδέχθηκε στο αξίωμα, έναν μήνα μετά, ο Τουπούα Ταμαζέσε Τουπουόλα Έφι, ο οποίος έγινε και ο πρώτος εκλεγμένος Αρχηγός Κράτους στη νησιωτική χώρα.
ΛΑΛΛ Λύσης

Η Λέσχη Αγάπη Λαού Λύσης (ή η ΛΑΛΛ Λύσης) ήταν κυπριακή ποδοσφαιρική ομάδα από τη Λύση της επαρχίας Αμμοχώστου. Η ΛΑΛΛ είχε συμμετοχές στη Β΄ κατηγορία και στη Γ΄ κατηγορία Κύπρου. Το 1974 τερμάτισε τη λειτουργία της λόγω της τουρκικής εισβολής. Χρώματα της ομάδας ήταν το μπλε και το άσπρο.

 Το σωματείο ΛΑΛΛ Λύσης ιδρύθηκε το 1919 με την ονομασία «Η Αγάπη του λαού Λύσης». Μετά τη ψήφιση του νόμου περί λεσχών, μετονομάστηκε σε Λέσχη Αγάπη Λαού Λύσης (Λ.Α.Λ.Λ.). Το σωματείο απορρόφησε άλλα δύο παλαιότερα σωματεία, την «Αναγέννηση» (έτος ίδρυσης 1895) και τον «Πανελλήνιο Πόθο» (έτος ίδρυσης 1909). Η ΛΑΛΛ ανέπτυξε κοινωνική, πολιτιστική και αθλητική δράση (χορωδίες, μαντολινάτες, θεατρικές παραστάσεις, γεωργικές εκθέσεις, ομιλίες, αγώνες στίβου, εκδρομές, λειτουργία βιβλιοθήκης κ.ά.).Το σωματείο διέθετε ιδιόκτητο οίκημα και ιδιόκτητο γήπεδο ποδοσφαίρου. Τη δεκαετία του ΄50 ποδοσφαιριστής της ομάδας ήταν ο υπαρχηγός της ΕΟΚΑ Γρηγόρης Αυξεντίου. Αρχικά συμμετείχε στις διοργανώσεις της ΕΠΟΠΛ. Η ΛΑΛΛ εντάχθηκε στη δύναμη της Κυπριακής Ομοσπονδίας Ποδοσφαίρου (ΚΟΠ) το 1969 ως ομάδα Β΄ κατηγορίας. Στην πρώτη συμμετοχή της, την περίοδο 1969-70, τερμάτισε στη 13η θέση, μόλις 1 βαθμό πάνω από τη 14η ομάδα που υποβιβάστηκε. Την περίοδο 1970-71 τερμάτισε στην τελευταία θέση και υποβιβάστηκε στη Γ΄ κατηγορία. Στην τελευταία θέση τερμάτισε και την περίοδο 1971-72 αλλά δεν υπήρξε υποβιβασμός. Την περίοδο 1972-73 τερμάτισε στη 10η θέση και την περίοδο 1973-74 τερμάτισε στην τελευταία θέση αλλά και πάλι δεν υπήρξε υποβιβασμός.Η ομάδα συμμετείχε μία φορά στο κύπελλο Κύπρου, την περίοδο 1973-74, όπου αποκλείστηκε στην προκριματική φάση. Το 1971 συμμετείχε στο Κύπελλο Παλιγγενεσίας, όπου αποκλείστηκε στην Α΄ φάση. Το καλοκαίρι του 1974, τα τουρκικά στρατεύματα κατέλαβαν τη Λύση. Η ποδοσφαιρική ομάδα δεν επαναδραστηριοποιήθηκε σε κάποια από τις ελεύθερες περιοχές της Κύπρου. Τα πρώτα χρόνια του εκτοπισμού, μετά από πρωτοβουλία φίλων του σωματείου για διατήρηση του ονόματος του συλλόγου, δημιουργήθηκε ομάδα μπόουλινγκ. Κυριάκου, Άκης (2 Ιουλίου 2011). «Η Λέσχη Αγάπη Λαού Λύσης (ΛΑΛΛ)». www.sigmalive.com. Αρχειοθετήθηκε από το πρωτότυπο στις 14 Μαρτίου 2016. Ανακτήθηκε στις 14 Μαρτίου 2016. Κυριάκου, Άκης (2016-01-17). «Να μη σβήσουν άλλα προσφυγικά σωματεία». sigmalive.com. Αρχειοθετήθηκε από το πρωτότυπο στις 2016-03-13. https://web.archive.org/web/20160313225207/http://www.sigmalive.com/sports/football/cyprus/a-league/300441/na-mi-svisoun-alla-prosfygika-somateia. Ανακτήθηκε στις 2016-03-13. Γαβριηλίδης, Μιχάλης· Παπαμωυσέως, Στέλιος (2001). Ένας αιώνας Κυπριακό ποδόσφαιρο. Λευκωσία: Ο Συγγραφέας. ISBN 9963-8720-1-8. Στεφανίδης, Γιώργος (2015). Μεγάλες Στιγμές Κυπριακού Ποδοσφαίρου 1934-2014. Κύπρος: Γιώργος Στεφανίδης. σελίδες 180–186. ISBN 978-9963-8841-3-1. Ποδόσφαιρο στην Κύπρο
Νικ Κάρτερ

Ο Νίκολας Τζιν Κάρτερ (Nickolas "Nick" Gene Carter, 28 Ιανουαρίου 1980), είναι Αμερικανός μουσικός, τραγουδιστής και ηθοποιός. Έγινε ευρέως γνωστός ως μέλος του μουσικού συγκροτήματος των Backstreet Boys.Έχει κάνει παράλληλα και σόλο καριέρα, κυκλοφορώντας τρία άλμπουμ το 2015, έχει συμμετάσχει σε τηλεοπτικές σειρές και εμφανίσεις, και έχει πρωταγωνιστήσει στα δικά του reality shows (House of Carters και I (Heart) Nick Carter).

 Ο Νικ Κάρτερ, γεννήθηκε το 1980, στο Τζέιμσταουν της Νέας Υόρκης, και μεγάλωσε στο Γουέστφιλντ της Νέας Υόρκης. Γονείς του είναι ο Ρόμπερτ Κάρτερ (1952-2017) και η Τζέιν Ελίζαμπεθ Σπόλντινγκ. Έχει Ουαλική, Ιρλανδική, Γερμανική και Σκανδιναβική καταγωγή.Είναι μέλος των Backstreet Boys από το 1993. Κατά διαστήματα (2002, 2010, 2014, 2015), έχει κάνει παράλληλα σόλο καριέρα. Προσωπικά στοιχεία Είναι παντρεμένος από το 2014, με την Λόρεν Κιτ, και έχουν τρία παιδιά, 1 γιο και 2 κόρες. (γ. 2016, γ. 2019, γ.2021). Έχει ύψος 1,84 εκατοστά. Σόλο Άλμπουμ Now or Never (2002) I'm Taking Off (2011) All American (2015) Συνεργαζόμενα Άλμπουμ Nick & Knight (2014) (με τον Τζόρνταν Νάιτ) Backstreet Boys
Ισονομία

Ισονομία ονομάζεται η ισότητα των ανθρώπων απέναντι στο νόμο. Η έννοια χρησιμοποιήθηκε στην αρχαία Ελλάδα, από τον Ηρόδοτο και τον Θουκυδίδη κατά τον 5ο αιώνα π.Χ. Σύμφωνα με τον Φρίντριχ Χάγιεκ ο όρος χρησιμοποιήθηκε από τον Κικέρωνα στα χρόνια της Ρωμαϊκής Αυτοκρατορίας και ξανα-ανακαλύφθηκε τον 11ο αιώνα από φοιτητές της νομικής στην Μπολόνια. Τον 16ο αιώνα εισήχθη στην αγγλική γλώσσα.

 Το Κέντρο Ελληνικής Γλώσσας αναφέρει ότι η έννοια της ισονομίας στην αρχαία Ελλάδα αφορούσε την «ισότητα πολιτικών δικαιωμάτων», περίπου αντίστοιχα με την έννοια της δημοκρατίας, ενώ η σημερινή της έννοια αφορά περισσότερο την «ισότητα των πολιτών ως προς τα δικαιώματα και τις υποχρεώσεις τους». Η αρχή της ισονομίας, δηλαδή η ισότητα ενώπιον του νόμου, είναι μια από τις Θεμελιώδεις συνταγματικές αρχές, περιεχόμενη σε όλα τα ελληνικά συντάγματα
51 Πηγάσου b

Ο 51 Πηγάσου b, γνωστός αλλιώς και ως Βελλεροφόντης και σπάνια ως Διμίδιον (Dimidium), είναι ένας εξωηλιακός πλανήτης που απέχει 50 έτη φωτός από την Γη και βρίσκεται τον αστερισμό του Πηγάσου. Ήταν ο πρώτος εξωπλανήτης που ανακαλύφθηκε σε τροχιά γύρω από ένα αστέρι κύριας αλληλουχίας, τον Πήγασο 51, γεγονός που σηματοδότησε μια νέα αστρονομική ανακάλυψη. Ανήκει στο είδος του καυτού Δία. Το 2017 ανακαλύφθηκαν ίχνη νερού στην ατμόσφαιρά του.

 Ο πλανήτης ονομάστηκε ως 51 Πηγάσου b από τους Ελβετούς αστροφυσικούς Michel Mayor και Didier Queloz κατά τον Δεκέμβριο του 1995. Την επόμενη χρονιά (1996) ο Αμερικανός αστρομόνος Geoffrey Marcy ονόμασε -κατά την συμβατική συνήθεια υιοθετήσεως ονομάτων από την αρχαία ελληνική Μυθολογία- τον νεοανακαλυφθέντα πλανήτη Βελλεροφόντη, προς τιμήν του ομώνυμου ήρωα που ίππευε τον Πήγασο.Τον Ιούλιο του 2014 η Διεθνής Αστρονομική Ένωση ξεκίνησε μια διαδικασία για την παροχή ονομάτων σε εξωηλιακούς πλανήτες, καθώς και στα αστέρια τους. Κατόπιν ψηφοφορίας τον Δεκέμβριο του 2015 η Δ.Α.Ε. απεφάνθη το όνομα Dimidium που σημαίνει στα λατινικά "μισό", αναφερόμενη στην μισή μάζα του πλανήτη σε σχέση με αυτήν του Δία. Το όνομα υποβλήθηκε από την Γερμανική Αστρονομική Εταιρεία Λουκέρνης. Η ανακάλυψη του εξωπλανήτη ανακοινώθηκε από τους αστροφυσικούς Μισέλ Μαγιόρ (Michel Mayor) και Didier Queloz του Πανεπιστημίου της Γενεύης στις 6 Οκτωβρίου 1995 στο περιοδικό Nature. Χρησιμοποίησαν τη μέθοδο της ακτινικής ταχύτητας με τον φασματογράφο ELODIE στο τηλεσκόπιο Observatoire de Haute -Provence της Γαλλίας και έκαναν παγκόσμια πρωτοσέλιδα με την ανακοίνωσή τους. Ο πλανήτης ανακαλύφθηκε χρησιμοποιώντας ένα ευαίσθητο φασματοσκόπιο που ανίχνευε τις μικρές και κανονικές αλλαγές ταχύτητας στις φασματικές γραμμές του αστεριού περίπου 70 μέτρα ανά δευτερόλεπτο. Αυτές οι αλλαγές οφείλονται στις βαρυτικές επιδράσεις του πλανήτη, από απόσταση μόλις 7.000.000 χιλιομέτρων από το αστέρι του. Μέσα σε μια εβδομάδα από την ανακοίνωση, η ύπαρξη του πλανήτη επιβεβαιώθηκε από ομάδα επιστημόνων που χρησιμοποίησε το Αστεροσκοπείο Λικ στην Καλιφόρνια. Αυτή ήταν η πρώτη ανακάλυψη ενός εξωπλανήτη που περιστρέφεται γύρω από ένα ηλιακό αστέρι (την πρώτη ανακάλυψη εξωπλανήτη πραγματοποίησε το 1992 ο Aleksander Wolszczan γύρω από το αστέρι πάλσαρ PSR 1257). Σε αντίθεση με τον Δία του ηλιακού μας συστήματος, η ανακάλυψη του πλανήτη Βελλεροφόντη, ανάγκασε τους επιστήμονες να δεχθούν ότι πράγματι γιγάντιοι αέριοι πλανήτες μπορούν να περιστραφούν γύρω από το αστέρι τους σε μικρή τροχιά. Μετά την ανακάλυψη του εξωπλανήτη, πολλοί επιστήμονες επιβεβαίωσαν την ύπαρξή του. Υπολογίστηκε ότι ο πλανήτης περιστρέφεται από το άστρο του τον Πήγασο μόλις σε 3,5 ημέρες. Είναι πολύ πιο κοντά από ότι ο Ερμής με τον Ήλιο, ενώ κινείται με ταχύτητα περίπου 136 χιλιόμετρα ανά δευτερόλεπτο. Η μάζα του είναι περίπου η μισή από αυτή του Δία και περίπου 150 φορές μεγαλύτερη από την Γη. Αν υποτεθεί ότι ο πλανήτης είναι γκρίζος, χωρίς φαινόμενα θερμοκηπίου ή παλλιρροϊκών φαινομένων, ωστόσο η θερμοκρασία στην επιφάνειά του προσεγγίζει τους 1.000°C, τοποθετώντας τον ανάμεσα τον εξωπλανήτη HD 189733 b και τον εξωπλανήτη Όσιρι, προτού όμως μετρηθεί η θερμοκρασία τους.
Αξιωματικός (σκάκι)

Ο αξιωματικός (Α, ♗♝) είναι ένα από τα κομμάτια στο σκάκι. Είναι λιγότερο ισχυρός από τον πύργο αλλά ανάλογης ισχύος με τον ίππο (ο ίππος και ο αξιωματικός χαρακτηρίζονται και ελαφριά κομμάτια). Στο σκάκι, κάθε παίκτης ξεκινά την παρτίδα με δύο αξιωματικούς, έναν λευκοτετράγωνο και έναν μαυροτετράγωνο δίπλα στον βασιλιά και τη βασίλισσα (στα τετράγωνα γ1 και ζ1 για τα λευκά και στα τετράγωνα γ8 και ζ8 για τα μαύρα). Λέγονται από πολλούς και τρελοί (από το γαλλικό τους όνομα fou, το οποίο χρησιμοποιείται και στα ελληνικά, που σημαίνει τρελός).

 Κινείται διαγωνίως όσα τετράγωνα θέλει όπως φαίνεται στο διάγραμμα δεξιά. Όπως και η βασίλισσα, δεν μπορεί να υπερπηδήσει άλλα κομμάτια (Αν π.χ. στο διάγραμμα βρισκόταν ένα κομμάτι στο τετράγωνο ζ6 δεν θα μπορούσε να κινηθεί στο η7 και το θ8). Επίσης, δεν μπορεί να κινηθεί σε τετράγωνο που βρίσκεται κομμάτι ίδιου χρώματος, αλλά μπορεί να κινηθεί σε τετράγωνο εχθρικού κομματιού, απομακρύνοντάς το από την σκακιέρα. Ο αξιωματικός κινείται μόνο σε τετράγωνα ίδιου χρώματος και για αυτό ο αξιωματικός της (λευκής) βασίλισσας λέγεται μαυροτετράγωνος και ο αξιωματικός του (λευκού) βασιλιά λευκοτετράγωνος. Αυτόν τον χαρακτήρα οι αξιωματικοί τον διατηρούν σε όλο το παιχνίδι. Ο κάθε αξιωματικός έχει δυνατότητα πρόσβασης μόνο στα μισά τετράγωνα της σκακιέρας. Η συμβατική αξία του αξιωματικού είναι 3 πιόνια. Θεωρείται έτσι πιο αδύνατος από τον πύργο, αλλά ανταλλάσσεται με τον ίππο σαν ίσης αξίας κομμάτι. Συνήθως όσο προχωράει η παρτίδα προς το φινάλε, η σκακιέρα καθαρίζει και οι γραμμές ανοίγουν, αυξάνεται η αξία του αξιωματικού. Ο αξιωματικός έχει το πλεονέκτημα ότι μπορεί να επιχειρεί ταυτοχρόνως σε απομακρυσμένες περιοχές της σκακιέρας σε αντίθεση με τον ίππο. Υπάρχουν όμως και περιπτώσεις φινάλε που ο ίππος μπορεί να είναι ισχυρότερος του αξιωματικού. Σε ανοιχτές θέσεις με ελεύθερες διαγώνιες γραμμές ο αξιωματικός είναι πολύ ισχυρός, επειδή μπορεί να απειλεί από απόσταση, αλλά σε κλειστές θέσεις, όπου τα πιόνια σχηματίζουν πυκνό σκελετό, ο αξιωματικός μπορεί να εγκλωβιστεί πίσω τους. Το ζεύγος όμως των αξιωματικών έχει τη δυνατότητα να καλύπτει ολόκληρη τη σκακιέρα, δίνοντας στον παίκτη που θα το διατηρήσει ως το φινάλε αποφασιστικό πλεονέκτημα. Γενικά θεωρείται ότι το φινάλε με αξιωματικούς αντίθετου χρώματος (και πιόνια) οδηγεί σε ισοπαλία. Πολυμέσα σχετικά με το θέμα Chess bishops στο Wikimedia Commons
Το Ημερολόγιο ενός Σπασίκλα: Σκυλίσια Ζωή (βιβλίο)

Το Ημερολόγιο Ενός Σπασίκλα: Σκυλίσια Ζωή, γνωστό ως "Diary of a Wimpy Kid: Dog Days" στις ΗΠΑ, είναι ένα μυθιστόρημα ρεαλιστικής φαντασίας, γραμμένο από τον Αμερικανό συγγραφέα και σκιτσογράφο Τζεφ Κίνι, και το τέταρτο βιβλίο της σειράς Το Ημερολόγιο ενός Σπασίκλα. Το μυθιστόρημα αυτό κυκλοφόρησε στις 12 Οκτωβρίου στις ΗΠΑ. Στις ΗΠΑ κυκλοφορεί από τις εκδόσεις Amulet Books, ενώ στην Ελλάδα από τις εκδόσεις Ψυχογιός.

 Έφτασαν οι καλοκαιρινές διακοπές· ο καιρός είναι τέλειος και όλα τα παιδιά παίζουν έξω. Ο Γκρεγκ Χέφλι, όμως, πού είναι; Μέσα στο σπίτι του και παίζει ηλεκτρονικά με τις κουρτίνες κλειστές. Όπως ομολογεί ο ίδιος, «είναι άνθρωπος του μέσα» και ζει την απόλυτη καλοκαιρινή φαντασίωση: μια ζωή χωρίς υποχρεώσεις, χωρίς κανόνες. Ωστόσο η μαμά του έχει διαφορετική άποψη για τις ιδανικές διακοπές· για εκείνη το καλοκαίρι πρέπει να είναι γεμάτο εξωτερικές δραστηριότητες και μάλιστα δραστηριότητες που περιλαμβάνουν όλη την οικογένεια. Ποια φαντασίωση θα κερδίσει τελικά; Του Γκρεγκ ή της μαμάς του; Ή μήπως τα πράγματα θα εξελιχθούν όπως κανείς δεν το περιμένει; Αυτό είναι το τέταρτο βιβλίο της σειράς Το Ημερολόγιο ενός Σπασίκλα. Το προηγούμενο είναι Το Ημερολόγιο ενός Σπασίκλα: Το Ποτήρι Ξεχείλισε ενώ το επόμενο Το Ημερολόγιο ενός Σπασίκλα: Η Σκληρή Αλήθεια. http://www.psichogios.gr/site/Books/show?cid=1000220 Αρχειοθετήθηκε 2013-05-08 στο Wayback Machine.
Ρωσικό συνταγματικό δημοψήφισμα του 2020

Ένα συνταγματικό δημοψήφισμα διεξήχθη στη Ρωσία στο διάστημα από τις 25 Ιουνίου έως την 1η Ιουλίου 2020. Οι τροποποιήσεις στο Σύνταγμα της Ρωσικής Ομοσπονδίας εγκρίθηκαν από το 79% των ψηφισάντων.

 Για πρώτη φορά, ο Βλαντιμίρ Πούτιν ανακοίνωσε πιθανές τροποποιήσεις στο Σύνταγμα κατά τη διάρκεια της συνέντευξης Τύπου του στις 19 Δεκεμβρίου 2019. Είπε ότι είναι έτοιμος να συζητήσει την αλλαγή των συνταγματικών κανόνων. Συγκεκριμένα, μίλησε για την ενίσχυση του ρόλου του Κοινοβουλίου και την ακύρωση της ρήτρας "σε σειρά" από το άρθρο που ρυθμίζει τον μέγιστο αριθμό όρων της Προεδρίας (χάρη στην επιφύλαξη αυτή, ο Πούτιν κατάφερε να εκλεγεί εκ νέου ως Πρόεδρος 2012, λαμβάνοντας μια πραγματική τρίτη θητεία της Προεδρίας). Αναλυτικότερα, ο Πούτιν μίλησε για τις τροπολογίες κατά τη διάρκεια της ομιλίας του προς το Κοινοβούλιο στις 15 Ιανουαρίου 2020. Εκτός από τις τροπολογίες που αναφέρθηκαν κατά τη διάρκεια της συνέντευξης Τύπου, ο Πούτιν πρότεινε επίσης ορισμένες τροπολογίες για τη βελτίωση της κοινωνικής πολιτικής και της δημόσιας διοίκησης. Αμέσως μετά τη διεύθυνση, ο Πούτιν συγκρότησε μια ομάδα εργασίας για την προετοιμασία τροπολογιών στο Σύνταγμα, στις οποίες συμμετείχαν 75 άτομα, μεταξύ των οποίων πολιτικοί, νομοθέτες, μελετητές και δημόσια πρόσωπα. Το περιοδικό Forbes και η εφημερίδα The Moscow Times ανέφεραν τις καταγγελίες από τον φυσικό Σεργκέι Σπίλκιν, ο οποίος κατήγγειλε ότι 22 εκατομμύρια ψήφοι πιθανότατα ήταν προϊόν νοθείας και ότι παρόμοιες τακτικές είχαν χρησιμοποιηθεί και στις προεδρικές εκλογές του 2018 και στις βουλευτικές του 2012.
Ζάμοστς

Το Ζάμοστς ή Ζάμος (πολων. Zamość) είναι πόλη στην νοτιοανατολική Πολωνία, στην επαρχία Λούμπλιν. Από το 1992 η πόλη έχει ανακηρυχθεί Μνημείο Παγκόσμιας Κληρονομιάς από την UNESCO, καθώς αποτελεί χαρακτηριστικό παράδειγμα αναγεννησιακής αρχιτεκτονικής των τελών του 16ου αιώνα, χτισμένη από τον Μπερνάρντο Μοράντο από την Πάδοβα. Ο πληθυσμός της ανέρχεται περίπου στους 66.613 κατοίκους (2006). Δήμαρχος της πόλης είναι ο Μάρτσιν Ζαμόισκι.

 Το Ζάμοστς είναι από τις λίγες πόλεις που χτίστηκαν εκ του μηδενός σε τοποθεσία όπου δεν υπήρχαν πρωτύτερα παλαιότεροι οικισμοί. Χτίστηκε το 16ο αιώνα από τον Πολωνό καγκελάριο και στρατηγό Γιαν Ζαμόισκι (1542-1605) στο εμπορικό πέρασμα που ένωνε τη Δυτική Ευρώπη με τη βόρεια Ευρώπη και τον Εύξεινο Πόντο. Χτισμένη από τον Μπερνάρντο Μοράντο από την Πάδοβα κατά την περίοδο Μπαρόκ, πολλά από τα κτίρια της εποχής και τα τείχη της πόλης σώζονται ως σήμερα, συνδυάζοντας ιταλικά και κεντροευρωπαϊκά χαρακτηριστικά. Για μεγάλο χρονικό διάστημα, η Ακαδημία της πόλης την κατέστησε για τη γύρω περιοχή κέντρο πολιτισμού και επιστημών. Το 1648, γίνεται επιδρομή των Κοζάκων στο Φρούριο Ζάμοστς. Το 1821, η πόλη επανοχυρώθηκε και πέρασε στα χέρια της Πολωνίας, αλλά το 1866 εγκαταλείφθηκε ως σημείο άμυνας και αναπτύχθηκε και πάλι ως ελεύθερη πόλη. Κατά το Β' Παγκόσμιο Πόλεμο, η πόλη καταλήφθηκε από τους Γερμανούς και μετονομάστηκε σε Χίμλερστατ (Himmlerstadt, γερμ. Πόλη του Χίμλερ,) κι έπειτα Πφλούχστατ (Pflugstadt), με σκοπό τον εποικισμό της από Γερμανούς μέχρι το 1943. Περίπου 110.000 άνθρωποι από τα γύρω χωριά εκδιώχθηκαν και στάλθηκαν σε ναζιστικά στρατόπεδα συγκέντρωσης, ανάμεσα στους οποίους 30.000 παιδιά, εκ των οποίων όσα διέθεταν "άρια χαρακτηριστικά" θα ανατρέφονταν από γερμανικές οικογένειες του Τρίτου Ράιχ. Μετά το τέλος του πολέμου, το Ζάμοστς γνώρισε περίοδο ανάπτυξης: αυξήθηκε ο πληθυσμός και η οικονομία της πόλης από την εκμετάλλευση των παλαιών εμπορικών δρόμων Γερμανίας-Ουκρανίας. Η πόλη διαθέτει Ιστορικό Μουσείο. Επίσης, στην πόλη λαμβάνει χώρα κάθε χρόνο η Θερινή Ακαδημία Κινηματογράφου και το Φεστιβάλ Διεθνών Θρησκευτικών Ταινιών "Sacrofilm". Στο Ζάμοστς γεννήθηκε η φιλόσοφος και επαναστάτρια Ρόζα Λούξεμπουργκ το 1870 ή 1871, στην τότε ελεγχόμενη από τους Ρώσους Πολωνία. Το Ζάμοστς είναι αδελφοποιημένο με τις παρακάτω πόλεις: Σβέμπις Χαλ, Γερμανία Ζόλκιεβ, Ουκρανία Λάφμπορο, Ηνωμένο Βασίλειο Μπάρντεγιοφ, Σλοβακία Λουτσκ, Ουκρανία Σικγισοάρα, Ρουμανία Επίσημη ιστοσελίδα της πόλης Zamość @ Britannica.com Άρθρο για την πόλη από τον Όμιλο UNESCO Ιστορίας Τέχνης και Θεάτρου Φεστιβάλ Sacrofilm (Πολωνικά)
Lil Pump

Ο Gazzy Garcia (γεννημένος στις 17 Αυγούστου 2000), γνωστός επαγγελματικά ως Lil Pump, είναι αμερικανός τράπερ. Είναι γνωστός για το τραγούδι "Gucci Gang" του 2017, το οποίο έφτασε στον αριθμό τρία στο Billboard Hot 100. Άλλα πετυχημένα τραγούδια του είναι το "I Love It" (με τον Kanye West), το "Boss", το "Esskeetit" και το "Drug Addicts" , ''Be like me'' , ''Next'' , ''D rose''. Ο Gazzy Garcia γεννήθηκε στις 17 Αυγούστου 2000 στο Μαϊάμι. Σε μια συνέντευξη του 2018 με τον J. Cole, δήλωσε ότι και οι δύο γονείς του προέρχονται από την Κολομβία και ότι πήραν διαζύγιο όταν ήταν έξι χρονών. Αναφέρει επίσης ότι έχει έναν μικρότερο ετεροθαλή αδελφό. Όταν ήταν δεκατριών ετών, ο ξάδερφός του, ο Lil Ominous, τον παρουσίασε στον Omar Pineiro, γνωστός ως Smokepurpp. Οι δύο τους τελικά έγιναν συνεργάτες. Ο Γκαρσία και ο Πινέιρο αποβλήθηκαν από πολλά δημοτικά σχολεία.

 Lil Pump (6 Οκτοβριου 2017)Ηarver Dropout (22 Φεβρουαρίου 2019) Ο Lil Pump ανακοίνωσε για πρώτη φορά τον Μάιο του 2019 το "Lil Pump 2". Το 1ο τραγούδι που κυκλοφόρησε μετά το Harver Dropout ήταν το Pose to Do (Ιούνιος 2019) και είναι πιθανόν να είναι το πρώτο single του Lil Pump 2. Τον Οκτώβριο του 2019 έκανε προεπισκόπηση πολλών ακυκλοφόρητων τραγουδιών και είπε ότι θα κυκλοφορήσει το Lil Pump 2 πριν τελειώσει το έτος. Στη συνέχεια, τον Φεβρουάριο του 2020 είπε ότι εγκατέλειψε το ραπ, αλλά αστειευόταν, και 2 εβδομάδες αργότερα δημοσιεύτηκε ένα ολοκαίνουργιο ισπανικό απόσπασμα: Contacto. Κατά τη διάρκεια των επόμενων εβδομάδων και μηνών συνέχισε να λέει ότι το Lil Pump 2 αναμένεται να κυκλοφορήσει. Τον Απρίλιο του 2020 κυκλοφόρησε ένα νέο τραγούδι με τον Anuel AA (Illuminati). Στα τέλη του Απριλίου του 2020 ανακοίνωσε ότι το άλμπουμ θα κυκλοφορούσε τον Μάιο του ίδιου έτους. Τον Ιούνιο του 2020, καθώς ο Pump ήταν στο στούντιο με τον Ronny J, ο Pump βγήκε live στο Instagram και ούρλιαζε την ημερομηνία κυκλοφορίας του άλμπουμ: 17 Ιουλίου 2020. Έπειτα έβγαλε αποσπάσματα από διάφορα τραγούδια όπου θα συμπεριλαμβάνονταν στο άλμπουμ και κυκλοφόρησε δύο νέα τραγούδια. Στις 23 Δεκεμβρίου 2020 ανακοίνωσε πως το Lil Pump 2 θα κυκλοφορήσει μέσα στο 2021. Στις 11 Ιανουαρίου 2021 ανακοίνωσε πως το "Lil Pump 2" θα κυκλοφορήσει στις 17 Φεβρουαρίου 2021.
Σιένα

Η Σιένα (ιταλικά: Siena‎, λατ. Sena Iulia ή Sena) είναι πόλη στην Τοσκάνη της Ιταλίας, σε υψόμετρο 322 μέτρων και πρωτεύουσα της ομώνυμης επαρχίας. Είναι μια από τις πιο ελκυστικές πόλεις της Ιταλίας, με μεγάλο αριθμό επισκεπτών, περίφημη για τα μνημεία της, όπως ο γοτθικός καθεδρικός της, τα μουσεία της, την μεσαιωνική της ατμόσφαιρα, την κουζίνα της και το Πάλιο, μια ιπποδρομία που διεξάγεται δυο φορές τον χρόνο. Το ιστορικό κέντρο της πόλης έχει ανακηρυχθεί Μνημείο Παγκόσμιας Κληρονομιάς από την ΟΥΝΕΣΚΟ.

 Το Πάλιο (Palio di Siena) είναι μια παραδοσιακή μεσαιωνική ιπποδρομία που γίνεται γύρω από την Piazza del Campo δυο φορές κάθε χρόνο, στις 2 Ιουλίου και 16 Αυγούστου. Η εκδήλωση αυτή παρακολουθείται από πλήθος κόσμου και είναι ευρέως γνωστή. Δεκαεπτά Contrade (οι οποίες είναι γειτονιές της πόλης που αρχικά δημιουργήθηκαν ως τάγματα για την άμυνά της και έχει κάθε μια το όνομα ενός ζώου ή κάποιου αντικειμένου) διαγωνίζονται για το τρόπαιο: ένα ζωγραφισμένο πανό ή Πάλιο, που φέρει μια εικόνα της Παναγίας. Για κάθε αγώνα ένα νέο Πάλιο ανατίθεται από γνωστούς καλλιτέχνες και τα Πάλιο που έχουν κερδηθεί τοποθετούνται και μπορεί κάποιος να τα θαυμάσει συχνά στο τοπικό μουσείο της Contrade. Κατά τη διάρκεια του Πάλιο, η πόλη είναι στολισμένη με λάμπες και σημαίες που φέρνουν τα χρώματα της Contrade. Δέκα από τις δεκαεπτά Contrade τρέχουν σε κάθε Πάλιο: επτά τρέχουν από δεξιά (που δεν έχουν τρέξει στο Πάλιο, αντίστοιχα, του προηγουμένου έτους) μαζί με άλλες τρεις που επιλέγονται με κλήρωση από τα υπόλοιπα δέκα. Ένα άλογο έχει ανατεθεί σε κάθε ομάδα δια κλήρου και στη συνέχεια φυλάσσεται με φροντίδα στο στάβλο της Contrade.
Ολβία Ποντική

Η Ολβία Ποντική (ονομαζόταν και Βορυσθένης) ήταν αρχαία ελληνική αποικία στις βορειοδυτικές ακτές της Μαύρης Θάλασσας. Η πόλη ήταν αποικία των Μιλήσιων και χτίστηκε κατά τον δεύτερο ελληνικό αποικισμό πιθανόν τον 7ο αιώνα π.Χ.. Σύμφωνα με τον Ηρόδοτο και άλλους αρχαίους συγγραφείς βρισκόταν στις εκβολές του ποταμού Μπουγκ του αρχαίου Υπανίου ενώ σύμφωνα με κάποιους αρχαίους συγγραφείς βρισκόταν πιο ανατολικά στις εκβολές του Δνείπερου που οι αρχαίοι Έλληνες ονόμαζαν Βορυσθένη.

 Οι άποικοι όπως μας πληροφορεί ο Ευσέβιος ο Καισαρείας, φαίνεται πως αρχικά εγκαταστάθηκαν στην απέναντι νησίδα το σημερινό Μπερεζάν, αλλά σταδιακά πέρασαν απέναντι στις εκβολές του Μπουγκ, ιδρύοντας την Ολβία. Η πόλη είχε κόψει από νωρίς νομίσματα φτιαγμένα σε σχήμα βέλους γεγονός που δείχνει πως η αποικία είχε σταθεροποιηθεί κατά τον 6ο αιώνα π.Χ και είχε αναπτύξει εμπορικές σχέσεις με τους γειτονικούς λαούς. Στην Ολβία υπήρχε ναός αφιερωμένος στον Απόλλωνα Δελφίνιο. Οι κάτοικοι εκτός από τον Απόλλωνα λάτρευαν και τον Αχιλλέα, ως θεό. Ο Ηρόδοτος επισκέφτηκε την πόλη κατά τον 5ο αιώνα π.Χ. και έχει διασώσει μία περιγραφή της πόλης. Την εποχή αυτή η Ολβία είχε φτιάξει νομίσματα σε σχήμα δελφινιών που αναπηδούσαν στο νερό. Τα νομίσματα-δελφίνια αντικατέστησαν γρήγορα τα προηγούμενα νομίσματα με μορφή βέλους. Αξιοσημείωτη είναι η σπάνια επιγραφή του ύστερου 4ου αιώνα π.Χ. η οποία βρέθηκε στην περιοχή σκαλισμένη σε πέτρινη επιφάνεια και καταγράφει την βολή με τόξο του Αναξαγόρα πολίτη της Ολβίας ο οποίος έριξε το βέλος του στα 500 περίπου μέτρα, γεγονός που κάνει την βολή την παλαιότερη καταγεγραμμένη τόξευση μακρινών αποστάσεων στην ιστορία.Η Ολβία πολιορκήθηκε το 331 π.Χ. από τον στρατηγό του Μεγάλου Αλεξάνδρου Ζωπυρίωνα, χωρίς τελικά αυτός να καταφέρει να κυριεύσει την πόλη. Τον 3ο αιώνα π.Χ. η πόλη αρχίζει να παρακμάζει. Αρχικά κατακτήθηκε από τον βασιλιά Σκίλουρο της Σκυθίας και στη συνέχεια συμπεριλήφθηκε στο βασίλειο του Πόντου, του Βασιλιά Μιθριδάτη. Τον 3ο αιώνα μ.Χ. η πόλη δέχτηκε απανωτές επιθέσεις, αρχικά των Γετών και στην συνέχεια των Γότθων, με αποτέλεσμα μέχρι τα μέσα του 4ου αιώνα να εγκαταλειφθεί εντελώς. Η τοποθεσία Όλβια, έχει χαρακτηριστεί ως αρχαιολογικός χώρος, βρίσκεται κοντά στο χωριό Parutino στην περιοχή Οτσακόβ της Ουκρανίας. Πριν από το 1901, η τοποθεσία ανήκε στους κόμητες Musin-Pushkin, οι οποίοι δεν επέτρεψαν καμία ανασκαφή στα χωράφια τους. Οι πρώτες επαγγελματικές ανασκαφές πραγματοποιήθηκαν το 1901-15 και το 1924-26 με επικεφαλής τον Μπόρις Φαρμακόφσκι. Καθώς η τοποθεσία ήταν απομονωμένη, οι αρχαιολογικές ανακαλύψεις —ιδιαίτερα οι επιγραφές και τα γλυπτά— ήταν σημαντικές. Σήμερα οι αρχαιολόγοι βρίσκονται υπό πίεση να εξερευνήσουν την τοποθεσία έχει υποστεί μεγάλες διαβρώσεις από τη Μαύρη Θάλασσα.
Τριπόταμο Ευρυτανίας

Το Τριπόταμο Ευρυτανίας, γνωστό και ως Τατάρνα ως το 1928, είναι χωριό και έδρα της ομώνυμης Τοπικής Κοινότητας του καλλικρατικού Δήμου Αγράφων (τέως καποδιστριακού Δήμου Φραγκίστας). Βρίσκεται 61 χιλιόμετρα από το Καρπενήσι, κοντά στα όρια των περιφερειακών ενοτήτων Ευρυτανίας και Αιτωλοακαρνανίας, σε υψόμετρο 650 μέτρων. Στην Τοπική Κοινότητα Τριποτάμου ανήκουν επίσης οι συνοικισμοί Βρεκαίικα, Καϊπανάκι και Κοψαίικα.

 Ως κοινότητα συστάθηκε το 1912 με το όνομα Κοινότητα Τατάρνης, έχοντας ως έδρα τον ομώνυμο οικισμό (ΦΕΚ 261Α - 31/08/1912), ανήκοντας όμως διοικητικά στον νομό Αιτωλοακαρνανίας, ενώ με το ίδιο ΦΕΚ προσαρτήθηκε στην κοινότητα και ο οικισμός Μονή Γενεθλίων Θεοτόκου. Το 1915 προσαρτήθηκε στην κοινότητα ο οικισμός Κοψέϊκα (ΦΕΚ 476Α - 31/12/1915), που όμως καταργήθηκε το 1920. Ο οικισμός και κατά προέκταση και η κοινότητα μετονομάστηκε από Τατάρνα σε Τριπόταμο το 1928 (ΦΕΚ 81Α - 14/05/1928), ενώ το 1943 η κοινότητα υπήχθη στο νομό Ευρυτανίας (ΦΕΚ 63Α - 22/03/1943). Το 1961 αναγνωρίσθηκε και προσαρτήθηκε στην κοινότητα Τριποτάμου ο οικισμός Κοψαίικα και το 1981 οι οικισμοί Βρεκαίικα και Καϊπανάκι. Η κοινότητα Τριποτάμου καταργήθηκε το 1997, σύμφωνα με τις διατάξεις του προγράμματος Καποδίστριας, και συνενώθηκε με το Δήμο Φραγκίστας. Το 2011, σύμφωνα με τις διατάξεις του Προγράμματος Καλλικράτης, εντάχθηκε στο Δήμο Αγράφων. Κατά την Απογραφή του 2021 το χωριό είχε 212 κατοίκους. Η πληθυσμιακή διακύμανση του χωριού είναι η εξής: Στο χωριό υπάρχει και το μοναστήρι της Τατάρνας, κοντά στη θέση παλαιού βυζαντινού και ιστορικού μοναστηριού, που πρόσφερε πολλά όχι μόνο στην ορθοδοξία αλλά και στον αγώνα για εθνική παλιγγενεσία. Καταφύγιο ονομαστών κλεφτών και αρματολών (Κατσαντώνη, Δίπλα, Καραΐσκάκη), καταστράφηκε πολλές φορές, αναστηλώθηκε επί Όθωνα και τελικά κατέρρευσε από τη μεγάλη κατολίσθηση του 1963, μετά την ολοκλήρωση της τεχνητής λίμνης των Κρεμαστών. Το νέο μοναστήρι διασώζει πολλά κειμήλια και μεταξύ αυτών το καντήλι που είχε προσφέρει, σε εκπλήρωση τάματος, ο κλέφτης Κατσαντώνης. Βασιλείου Πάνος, Το μοναστήρι της Τατάρνας, 1968. Ντάσιος Τάκης , Στ' Άγραφα, Εκδόσεις Μίλητος, Αθήνα 1999. ISBN 960-8460-13-1. Παπαϊωάννου Κώστας, Αλευράδα. Λαογραφική έρευνα. Αυτοέκδοση 2007. Συλλογικό έργο, Νομός Ευρυτανίας, τόμος 13, σειρά ΕΛΛΑΔΑ, Εκδόσεις Δομή, Αθήνα 2006. Το Τριπόταμο στην επίσημη ιστοσελίδα του Δήμου Αγράφων Φωτογραφίες του Τριποτάμου από τον ιστότοπο https://www.technovision.gr/
Ranger 2

Το Ranger 2 (δασοφύλακας) ήταν δοκιμαστικό διαστημικό σκάφος του προγράμματος Ranger της NASA με σκοπό να δοκιμαστούν διάφορα μέχρι τότε άγνωστα και γι'αυτό πρωτοπόρα υπό εξέλιξη συστήματα της μέλλουσας διαστημικής εξερεύνησης. Παράλληλα διενεργήθηκαν τα πρώτα διαστημικά πειράματα παρατήρησης κοσμικής ακτινοβολίας, μαγνητικών πεδίων, ραδιενέργειας, κοσμικής σκόνης, και μίας κόμης αέριου υδρογόνου που υποτίθεται ότι έσερνε η γη πίσω της.

 Το Ranger 2 ήταν διαστημικό σκάφος τύπου Μπλοκ 1 και παρόμοιο με το Ranger 1. Το όλο σκάφος είχε γενικά σχήμα κωνικό για να χωράει αργότερα στην μύτη του πυραύλου, που για λόγους αεροδυναμικούς έπρεπε αυτονόητα να έχει κωνική μορφή. Η βάση του σκάφους είχε γεωμετρικό σχήμα εξαγώνου με διάμετρο 1,5 μέτρο και χρησίμευε γα την ανάρτηση του υπόλοιπου εξοπλισμού. Επάνω στη βάση ήταν προσαρμοσμένος ένας πύργος ύψους 4 μέτρων κατασκευασμένος από αλουμίνιο. Δυο φωτοβολταϊκές μονάδες ηλιακών συλλεκτών για την παραγωγή ηλεκτρικής ενέργειας, συνολικού μήκους 5,2 μέτρων, ήταν αναρτημένες σε αντιδιαμετρικά σημεία της βάσης. Κάτω από την βάση ήταν προσαρμοσμένη μια παραβολική κεραία υψηλής κατευθυντικότητας. Τα πειράματα και άλλος εξοπλισμός τοποθετήθηκαν μέσα στη βάση και τον πύργο. Τα όργανα στο διαστημικό σκάφος περιέλαβαν τηλεσκόπιo Lyman-alpha μαγνητόμετρο ατμών ρουβιδίου ηλεκτροστατικούς αναλυτές ανιχνευτές σωματιδίων μέσης ενεργειακής στάθμης δύο τηλεσκόπια τριπλού κυκλώματος σύμπτωσης (triple coincidence circuit) θάλαμο ιονισμού κοσμικής ακτινοβολίας ανιχνευτές κοσμικής σκόνης και μετρητές σπινθηρισμούΤο σύστημα επικοινωνίας περιελάμβανε την κεραία υψηλής κατευθυντικότητας, μια κεραία πανκατευθυντική και δύο πομπούς ισχύος 0,25 W και 3 W αντίστοιχα, και οι δύο στην συχνότητα περίπου 960 MHz. Την παραγωγή ρεύματος και τη τροφοδότηση του σκάφους εξασφάλιζαν τα 8.680 ηλιακά φωτοκύτταρα των δύο φωτοβολταϊκών μονάδων, μια επαναφορτιζόμενη εφεδρική μπαταρία Ag/Zn βάρους 53,5 κιλών, και μικρότερες μπαταρίες σε μερικά από τα πειράματα. Για τον προσανατολισμό του, το σκάφος διέθετε ανιχνευτές για τον ήλιο και τη γη, γυροσκόπια, έναν κεντρικό υπολογιστή και ακροφύσια ελέγχου πρόνευσης και περιστροφής. Για τον έλεγχο της θερμοκρασίας το σκάφος είχε εξωτερική επένδυση από χρυσό, ήταν βαμμένο σε λευκό χρώμα, ενώ οι επιφάνειες αλουμινίου ήταν γυαλισμένες. Το διαστημικό σκάφος εκτοξεύτηκε και έφτασε με επιτυχία μεν σε χαμηλή γήινη τροχιά, όμως η επόμενη πυροδότηση του πυραύλου Agena απέτυχε λόγω βλάβης ενός γυροσκοπίου. Το διαστημικό σκάφος δεν μπόρεσε τελικά να τεθεί στην προγραμματισμένη υψηλή διαστημική τροχιά του, με συνέπεια να εγκλωβιστεί σε χαμηλή γήινη τροχιά μετά τον διαχωρισμό του από τον πύραυλο Agena. Η φθίνουσα τροχιά του το οδήγησε σε επανείσοδο στην γήινη ατμόσφαιρα στις 20 Νοεμβρίου 1961. Lunar impact: A history of Project Ranger (PDF) 1977
Νίκος Χαρδαλιάς

Ο Νίκος Χαρδαλιάς (Βύρωνας Αθηνών, 10 Νοεμβρίου 1968) είναι Έλληνας πολιτικός, εκλεγμένος Περιφεριάρχης Αττικής από τον Οκτώβριο του 2023. Διετέλεσε υφυπουργός Εθνικής Άμυνας στην κυβέρνηση Κυριάκου Μητσοτάκη. Πριν από αυτή την θέση, διετέλεσε υφυπουργός Πολιτικής Προστασίας την περίοδο Μαρτίου 2020 - Αυγούστου 2021.

 Γεννήθηκε στις 10 Νοεμβρίου 1968 στον Βύρωνα και κατάγεται από τη Γρανίτσα Ευρυτανίας. Είναι απόφοιτος της Βαρβακείου Προτύπου Σχολής. Σπούδασε Πολιτικές Επιστήμες και Διεθνείς Σχέσεις στο Πανεπιστήμιο του Κεντ της Αγγλίας. Έχει μεταπτυχιακές σπουδές στην Πολιτική Επικοινωνία και τα ΜΜΕ. Έχει ειδικευθεί σε θέματα Περιφερειακής Ανάπτυξης και Ευρωπαϊκής Ολοκλήρωσης. Το 1994 εκλέχτηκε Δημοτικός Σύμβουλος με το ΔΗΜΟΤΙΚΟ ΣΥΝΑΓΕΡΜΟ και τον υποψήφιο Δήμαρχο τότε, Δημήτρη Δράκο, ενώ το 1998 κατέρχεται στις εκλογές ως υποψήφιος Δήμαρχος, επικεφαλής του συνδυασμού ΕΠΟΧΗ ΔΗΜΙΟΥΡΓΙΑΣ και συγκεντρώνει ποσοστό 31,9% και 48,9% στον α’ και β’ γύρο αντίστοιχα. Τον Οκτώβριο του 2002, εξελέγη Δήμαρχος Βύρωνα, με τη στήριξη της Νέας Δημοκρατίας και από το 2003 έως το 2014 υπηρέτησε αυτή τη θέση και από το 2014 έως το 2019 ήταν περιφερειακός σύμβουλος Αττικής. Ο Χαρδαλιάς έχει καταδικαστεί δυο φορές από Ελληνικά δικαστήρια (ένα χρόνο φυλάκιση με αναστολή και 3.000 ευρώ πρόστιμο το 2015 και έξι μήνες με αναστολή το 2016) για ρύπανση στην περιοχή Εργάνη (δασική περιοχή στον Υμηττό) κατά την περίοδο που ήταν δήμαρχος του Βύρωνα. Η ρύπανση αφορά την εναπόθεση απορριμμάτων στην περιοχή κατά τη διάρκεια έργων κατασκευής δρόμων του δήμου. Είναι μέλος της Πολιτικής Επιτροπής της Νέας Δημοκρατίας, γραμματέας Τοπικής Αυτοδιοίκησης και αναπληρωτής γραμματέας της Πολιτικής Επιτροπής του κόμματος. Στις 19 Ιουλίου του 2019, διορίστηκε γενικός γραμματέας Πολιτικής Προστασίας στο Υπουργείο Προστασίας του Πολίτη στην κυβέρνηση του Κυριάκου Μητσοτάκη. Στις 15 Μαρτίου 2020 ορίστηκε υφυπουργός Πολιτικής Προστασίας και Διαχείρισης Κρίσεων. Ανέλαβε μαζί με τον Σωτήρη Τσίοδρα την ενημέρωση των πολιτών σχετικά με την επιδημία του κορονοϊού στην Ελλάδα, αναλαμβάνοντας το κομμάτι της ανακοίνωσης των μέτρων και της τήρησής τους.Ανέλαβε τον συντονισμό της αντιμετώπισης των δασικών πυρκαγιών το καλοκαίρι του 2021. Στις 16 Αυγούστου 2021, ενώ βρισκόταν εν εξελίξει φωτιά στην Κερατέα, υπέστη έμφραγμα του μυοκαρδίου το οποίο αντιμετωπίστηκε με την τοποθέτηση stent. Κατόπιν ανασχηματισμού της κυβέρνησης την 31η Αυγούστου 2021, ο Νίκος Χαρδαλιάς ορίστηκε Υφυπουργός Εθνικής Άμυνας, αντικαθιστώντας τον Αλκιβιάδη Στεφανή.
Μετόπη

Η μετόπη (αρχ. ελλ. ενδιάμεσο κενό) είναι στοιχείο της αρχαίας ελληνικής αρχιτεκτονικής. Πλαισιώνεται πάντα από τρίγλυφα δεξιά και αριστερά σχηματίζοντας εν σειρά την ζωφόρο του δωρικού ρυθμού.

 Η μετόπη εμφανίστηκε ως αποτέλεσμα της διαρρύθμισης και διακόσμησης της ζωφόρου μέσω τριγλύφων. Αρχικά οι μετόπες ήταν ανοικτές, στις οποίες τοποθετούσαν αγγεία ή κρανία των θυσιασμάτων, ενώ αργότερα επικράτησαν οι κλειστές μετόπες από πλάκες ζωγραφισμένες ή ανάγλυφες. Το περιεχόμενο των μετοπών αλληλοσχετιζόταν θεματικά, έτσι ώστε το σύνολο των μεμονωμένων σκηνών να σχηματίζει μια γενικότερη εικόνα κάποιου ιστορικού ή μυθικού γεγονότος. Οι μετόπες που διακοσμούσαν τον σηκό του ναού του Δία στην Ολυμπία παρουσίαζαν τους δώδεκα άθλους του Ηρακλή και ήταν μοιρασμένοι σε δύο μέρη, ανά έξι μετόπες σε κάθε μια από τις δύο στενές πλευρές του ναού. Άλλοι ναοί ήταν διακοσμημένοι με μετόπες με σκηνές της αρπαγής της Ευρώπης, της αρπαγής ενός κοπαδιού αγελάδων από τους Διόσκουρους, της Αργοναυτικής εκστρατείας, του πολέμου της Τροίας, μαχών με Κενταύρους, της Αμαζονομαχίας, της Γιγαντομαχίας και άλλες παρόμοιες σκηνές. Παρόλο που οι μικρές διαστάσεις των μετοπών δεν επέτρεπαν πολυσύνθετα έργα, τα γλυπτά αυτά ήταν στην πλειοψηφία τους από τα καλύτερα έργα τέχνης, με εξέχον παράδειγμα τις περίφημες μετόπες του Παρθενώνα. Οι μετόπες είναι στενά συνδεδεμένες με τα τρίγλυφα. Συνήθως είναι κατασκευασμένες ως αυτόνομα οικοδομικά υλικά σε σχήμα τετράγωνο ή ορθογώνιο. Walter Hatto Groß: Metope 2). In: Der Kleine Pauly (KlP). Band 3, Stuttgart 1969, Sp. 1279. Luca Giuliani: Die archaischen Metopen von Selinunt. von Zabern, Mainz 1979, ISBN 3-8053-0287-8 Heinz Kähler: Das griechische Metopenbild. Münchner verlag, München 1949
Αρ Τρουθ

Ο Ρόνι (ή Ρον) Άαρον Κίλινγκς, γεννημένος 19 Ιανουαρίου 1972, είναι Αμερικανός επαγγελματίας παλαιστής και τραγουδιστής μουσικής ραπ. Στα ρινγκ έχει χρησιμοποιήσει πολλά ονόματα, ενώ πιο πρόσφατα χρησιμοποιεί το Αρ Τρουθ (R-Truth). Είναι δεσμευμένος με συμβόλαιο, με την εταιρεία επαγγελματικής πάλης WWE.

 Ξεκίνησε την καριέρα του το 1997 και μέχρι το 1999 άλλαξε πολλές εταιρείες και προσπάθησε να διαδώσει την φήμη του. Το 1999 υπέγραψε συμβόλαιο με το WWE και συνέχισε στα θυγατρικά του σόου, όπου κέρδισε και έναν τίτλο. Το 2000 προωθήθηκε στο κύριο ρόστερ της εταιρείες, και αναλώθηκε σε μικρές αντιπαλότητες, ενώ προσπάθησε να διεκδικήσει με διαφορετικούς παρτενέρ, τους ομαδικούς τίτλους. Κατέκτησε επίσης, δύο φορές, τον Σκληροπυρηνικό τίτλο (Hardcore). Το 2001, με την αφομοίωση του WCW από το WWE, και με τους παλαιστές να είναι πολλοί για να χωρέσουν όλοι στο ρόστερ, έχασε το ρόλο του και τυπικά το 2002 αποχώρησε από την εταιρεία. Τον Ιούνιο του 2002, υπέγραψε συμβόλαιο με το TNA Wrestling. Εκεί, έχοντας τον ρόλο του 'κακού', δημιούργησε σημαντικές κόντρες, ενώ κατάφερε να πάρει τον πρώτο του παγκόσμιο τίτλο, δύο μήνες μετά, τον Αύγουστο. Το 2003 δημιούργησε ομάδα τριών ατόμων και κατέκτησε τους ομαδικούς τίτλους της εταιρείας. Στην ομαδική κατηγορία αφιερώθηκε ως το 2005. Από τότε αναλώθηκε σε μικρές κόντρες και δεν πήρε ευκαιρίες, εκτός από έναν ακόμα ομαδικό τίτλο που κατέκτησε. Το 2007 τελείωσε το συμβόλαιο και η συνεργασία του με το TNA. Επέστρεψε στο WWE, το 2008, όπου δεν αναγνωρίστηκε σεναριακά το παρελθόν του. Μέχρι το 2010, πήρε μερικές ευκαιρίες για τίτλο, των Ηνωμένων Πολιτειών, το Παγκόσμιο Βαρέων Βαρών και τον Ομαδικό. Από το 2010, υπήρξε μια ώθηση προς το πρόσωπό του και έφτασε να συναγωνίζεται τα μεγάλα ονόματα της εταιρείες. Επίσης κατέκτησε το Πρωτάθλημα Ηνωμένων Πολιτειών και το Ομαδικό Πρωτάθλημα. Corkscrew scissors kick – 2008–2011 Lie Detector (Corkscrew flying forearm smash) - 2009-2011 Little Jimmy / Shut Up / What's Up (Leaping reverse STO) – 2011 – present Corkscrew leg lariat Dropkick Hurricanrana Headscissors takedown Flying Jalapeño (Corkscrew flying forearm smash) – TNA Leg drop Reverse STO – TNA Scoop powerslam Sitout hip toss Sitout inverted suplex slam Spinebuster Vertical suplex stunner – WWE Ο Ρον Κίλινγκς, είναι τραγουδιστής ραπ μουσικής. Στο WWE όλες οι μουσικές εισόδοι του, είναι με δικά του τραγούδια. Μάλιστα έχει κερδίσει και ένα βραβείο Slammy για καλύτερο τραγούδι εισόδου από το WWE. Έχει εκδώσει αρκετά cd singles. Προφίλ R-Truth στο WWE.com
NGC 7012

Ο NGC 7012 είναι μεγάλος, λαμπρός ελλειπτικός γαλαξίας ο οποίος απέχει περίπου 380 εκατομμύρια έτη φωτός και βρίσκεται στον αστερισμό Μικροσκόπιον Ανακαλύφθηκε από τον αστρονόμο Τζον Χέρσελ (John Herschel) την 1η Ιουλίου 1834.

 Ο NGC 7012 βρίσκεται στο κέντρο και είναι ο λαμπρότερος γαλαξίας της μικρής ομάδας αλληλεπιδρώντων γαλαξιών Abell S0921. Όντας ο σημαντικότερος γαλαξίας της ομάδας αυτής, ταξινομείται ως «γαλαξίας Cd». Στην Abell S0921 υπάρχουν επτά περίπου σημαντικοί γαλαξίες ενώ στο υπόβαθρο εντοπίζονται και άλλοι, πιο απομακρυσμένοι, που επίσης ενδέχεται να σχετίζονται με τη ομάδα αυτή. Δεδομένα για το NGC 7012 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 7012 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 7012 στο Wikimedia Commons
Άαρον Σάρτζεντ

Ο Άαρον Σάρτζεντ (Αγγλικά: Aaron Sargent, 28 Σεπτεμβρίου 1827 - 14 Αυγούστου 1887) ήταν Αμερικανός δημοσιογράφος, δικηγόρος και Ρεπουμπλικάνος πολιτικός που διετέλεσε μέλος της Βουλής των Αντιπροσώπων καθώς και γερουσιαστής της Καλιφόρνια στη Αμερικανική Γερουσία.

 Γεννήθηκε στην Μασαχουσέτη και εργάστηκε ως τυπογράφος στην Φιλαδέλφεια. Το 1849 μετακινήθηκε στην Καλιφόρνια και το 1850 εγκαταστάθηκε στην πόλη της Νεβάδα. Εργάστηκε αρχικά στην καθημερινή εφημερίδα της Νεβάδα (Nevada Daily Journal) και εν συνεχεία ανέλαβε την ιδιοκτησία της. Το 1854 έγινε δεκτός στον τοπικό δικηγορικό σύλλογο και τον επόμενο χρόνο εξελέγη εισαγγελικός κατήγορος της επαρχείας της Νεβάδα, θέση στην οποία παρέμεινε μέχρι το 1856.Μετά την αποχώρησή του από την πολιτική, το 1879, ιδιώτευσε ως δικηγόρος στο Σαν Φρανσίσκο ενώ το 1882 διορίστηκε πρέσβης των ΗΠΑ στη Γερμανία, θέση στην οποία παρέμεινε μέχρι το 1884, οπότε και παραιτήθηκε.Απεβίωσε στις 14 Αυγούστου 1887 στο Σαν Φρανσίσκο και αρχικά ενταφιάστηκε εκεί. Στις 4 Ιουλίου 1949 ο τάφος μεταφέρθηκε στο νεκροταφείο Πιονέρων στην πόλη της Νεβάδα. Υποστηρίζεται, όμως, ότι ο Σάρτζεντ ειχε αποτεφρωθεί και ότι η τάφρος του είχε διασκορπιστεί στα ορυχεία που κατείχε στην περιοχή της Νεβάδα Σίτυ. Ήταν παντρεμένος με την Έλεν Κλαρκ Σάρτζεντ, γνωστή ακτιβίστρια για τα δικαιώματα υπερ των γυναικών, και είχαν αποκτήσει τρία παιδιά. Το 1856 εξελέγη μέλος της γερουσίας της Καλιφόρνια ενώ κατά τις περιόδους 1861 - 1863 και 1869 - 1873 διετέλεσε μέλος του Βουλής των Αντιπροσώπων. Στις 4 Μαρτίου 1873 εξελέγη, με το Ρεμπουμπλικάνικο Κόμμα, γερουσιαστής της Καλιφόρνια, θέση στην οποία παρέμεινε μέχρι το 1879.Υπήρξε ο αρχικός εμπνευστής της 19ης συνταγματικής τροπολογίας, με την οποία αναγνωριζόταν δικαίωμα ψήφου στις γυναίκες, και την οποία εισήγαγε στην γερουσία το 1879. Ωστόσο η πρότασή του δεν τέθηκε σε ψήφιση την ίδια εποχή αλλά μόλις το 1887, οπότε και απορρίφθηκε. Τελικώς το 1920 το κογκρέσο υιοθέτησε την 19η τροπολογία χρησιμοποιώντας τις ίδιες λέξεις - 29 στον αριθμό- που είχε χρησιμοποιήσει ο Σαρτζεντ στην πρόταση που είχε καταθέσει το 1879. Πολυμέσα σχετικά με το θέμα Aaron Augustus Sargent στο Wikimedia Commons
Λαοδίκη της Καππαδοκίας

Η Λαοδίκη ήταν πριγκίπισσα του ελληνιστικού βασιλείου του Πόντου και βασίλισσα της Καππαδοκίας στο πλευρό του βασιλιά Αριαράθη ΣΤ΄. Γονείς της ήταν ο Μιθριδάτης Ε΄ του Πόντου και η σύζυγός του, Λαοδίκη ΣΤ΄. Αδελφός της ήταν ο διαβόητος βασιλιάς του Πόντου, Μιθριδάτης ΣΤ΄ ο Ευπάτωρ.

 Το χέρι της Λαοδίκης δόθηκε στο βασιλιά της Καππαδοκίας, Αριαράθη Στ'. Ο Πόντος προχώρησε στην κίνηση αυτή αποσκοπώντας να προσαρτήσει τα εδάφη της χώρας στη δική του επικράτεια. Το ζεύγος απέκτησε δύο γιους, που έμειναν γνωστοί στην ιστορία ως Αριαράθης Ζ' και Αριαράθης Η'. Τελικά ο Αριαράθης δολοφονήθηκε με διαταγές του Μιθριδάτη Ευπάτορα, δια μέσου ενός ευγενούς, του Γόρδιου. Ο Μιθριδάτης σκόπευε να προσωρήσει ακόμη παραπέρα, θανατώνοντας και τους ανηιψιούς του. Το κενό εξουσίας που δημιούργησαν τα γεγονότα αυτά εκμεταλλεύτηκε ο βασιλιάς Νικομήδης Γ' της Βιθυνίας για να εισβάλλει στην Καππαδοκία. Από την πλευρά της η Λαοδίκή, φοβούμενη πως ο Μιθριδάτης είχε δυσοίωνα σχέδια για την ίδια και τα παιδιά της, συμμάχησε με τον Νικομήδη προχωρώντας μάλιστα σε γάμο μαζί του.Ο Μιθριδάτης, οργισμένος με την εξέλιξη αυτή των πραγμάτων εξαπέλυσε επίθεση κατά της Καππαδοκίας, υποστηρίζοντας πως το μόνο που ήθελε ήταν να βοηθήσει την αδερφή του. Τελικά απέπεμψε τις δυνάμεις της Βιθυνίας από τη χώρα διατηρώντας για λίγο τη Λαοδίκη στο θρόνο. Σύντομα όμως, ανέβασε στο θρόνο έναν από τους γιους του, ο οποίος ήταν μόλις οκτώ ετών, συνεχίζοντας στην ουσία ο ίδιος να κυβερνά τη χώρα.Οι κάτοικοι της Καππαδοκίας, αποπειράθηκαν τότε χωρίς αποτέλεσμα να τοποθετήσουν έναν από τους γιους της Λαοδίκης στο θρόνο. Βλέποντας τα γεγονότα αυτά και φοβούμενος πως η Βιθυνία θα γίνει ο επόμενος στόχος του Μιθριδάτη, ο Νικομήδης έστειλε στη Ρώμη έναν όμορφο νέο να διεκδικήσει το θρόνο της Καππαδοκίας, ισχυριζόμενος πως ήταν γιος του βασιλιά Αριαράθη, συμμάχου των Ρωμαίων. Τον συνόδεψε και η Λαοδίκη ώστε να υποστηρίξει ότι από τον Αριαράθη Στ' απέκτησε τρία παιδιά αντί για δύο. Τελικά η Σύγκλητος διαβλέποντας τις δολοπλοκίες των δύο βασιλέων απέσπασε την Καππαδοκία από το Μιθριδάτη και την Παφλαγονία από το Νικομήδη, προσφέροντας μάλιστα στους δύο λαούς την ελευθερία τους. Ιουστίνος, «Επιτομή της Ιστορίας του Πομπήιου Τρώγου» Καππαδοκία Ελληνιστική περίοδος
Σημαία των Νήσων Γκάμπιερ

Η Σημαία των Νήσων Γκάμπιερ είναι η σημαία που χρησιμοποιείται από τις Νήσους Γκάμπιερ της Γαλλικής Πολυνησίας. Αυτό το νησιωτικό σύμπλεγμα βρίσκεται στον Ειρηνικό Ωκεανό και βρίσκεται κάτω από γαλλική κυριαρχία.

 Κατά το έτος 1837, ο θαλασσοπόρος κι έμπορος Αρμάντ Μαουρούκ (Armand Mauruc) περιμένοντας να κάνει εμπόριο κάτω από την επίσημη σημαία των Νήσων Γκάμπιερ, κατάφερε να πείσει τον Βασιλιά Μαπουετόα να υιοθετήσει τη συγκεκριμένη επίσημη εθνική σημαία. Στις 4 Δεκεμβρίου 1985, η επίσημη κυβέρνηση της Γαλλικής Πολυνησίας, ορίζει με διάταγμα πως οι σημαίες των αρχιπελάγων και των νησιών της Γαλλικής Πολυνησίας μπορούν να κυματίζουν δίπλα στις εδαφικές και εθνικές σημαίες. Η επίσημη σημαία των Νήσων Γκάμπιερ αποτελείται από τρεις ίσες λωρίδες, δύο λευκού χρώματος στο επάνω και στο κάτω μέρος αντίστοιχα, και μία σκούρου μπλε χρώματος στη μέση. Η αναλογία της σημαίας είναι 2:3. Παρατηρούνται και πέντε ίδια αστέρια. Ένα ζεύγος αστεριών βρίσκεται στην πάνω δεξιά και στην πάνω αριστερή γωνία της πρώτης λευκής λωρίδας, ενώ άλλο ένα ζεύγος σκούρων μπλε αστεριών βρίσκεται στην κάτω δεξιά και στην κάτω αριστερή γωνία της τελευταίας λευκής λωρίδας. Τέλος, ένα λευκού χρώματος αστέρι βρίσκεται στη μέση της μπλε λωρίδας. Να σημειωθεί, εδώ, πως το χρώμα των μπλε αστεριών είναι το ίδιο με αυτό της μπλε λωρίδας, ενώ αυτό του λευκού αστεριού είναι το ίδιο με αυτό των λευκών λωρίδων. Κάθε χρώμα συμβολίζει μία αρετή, μία ιδιότητα ή ένα χαρακτηριστικό φυσικό στοιχείο. Πιο συγκεκριμένα: Το μπλε ( ) συμβολίζει τον Ειρηνικό Ωκεανό. Το λευκό ( ) συμβολίζει την αγνότητα και τον εκχριστιανισμό των Νήσων Γκάμπιερ, που είχε αρχίσει ήδη από το 1834. Τα τέσσερα μπλε αστέρια συμβολίζουν τα τέσσερα νησιά του συμπλέγματος: Μανγκαρέβα, Ταραβάι, Αουκένα και Ακαμάρου. Το λευκό αστέρι συμβολίζει το μοναχικό νησί Τεμόε. Στον παρακάτω πίνακα φαίνονται αναλυτικότερα τα δύο χρώματα που εμφανίζονται στη σημαία: το λευκό και το μπλε, στις κατάλληλες αποχρώσεις. Παρουσιάζονται δύο διαφορετικοί τρόποι περιγραφής: το δεκαεξαδικό (HEX) και το RGB. Έτσι:
Αγριόγατα της Νότιας Αφρικής

Η αγριόγατα της Νότιας Αφρικής (Felis silvestris cafra), είναι ένα υποείδος της αγριόγατας (Felis silvestris), που απαντάται στη νότια και νοτιοανατολική Αφρική. Παλαιότερα θεωρείτο ότι ανήκε στην αφρικανική αγριόγατα (Felis silvestris lybica), αλλά αναγνωρίστηκε ως ξεχωριστό υποείδος βάσει γενετικής αναλύσεως. Τα μορφολογικά στοιχεία δείχνουν ότι τα δύο αφρικανικά υποείδη «χωρίζονται» στην περιοχή Τανζανίας - Μοζαμβίκης.

 Το σώμα της αγριόγατας της Νότιας Αφρικής είναι σημαδεμένο με κάθετες ρίγες, που μπορούν να ποικίλλουν ανάλογα με το χρώμα της. Η ουρά της, έχει μαύρους δακτυλίους και μαύρο τελείωμα. Το πηγούνι και ο λαιμός, είναι λευκά και το στήθος, συνήθως, είναι πιο ανοιχτόχρωμα από το υπόλοιπο σώμα. Το κάτω μέρος των ποδιών της είναι μαύρο. Το χρώμα της συνήθως, είναι γκριζωπό με μαύρα σημάδια ή καστανόξανθο με λιγότερα μαύρα στίγματα. Εμφανισιακά, μοιάζει πολύ με την οικόσιτη γάτα, αλλά τα πόδια της είναι μεγαλύτερα. Το μήκος του σώματός της, κυμαίνεται μεταξύ 46 με 66,5 εκ., με μήκος ουράς 25 έως 36 εκ.. Το βάρος της κυμαίνεται μεταξύ 2,4 με 5,5 κιλά. Η αγριόγατα της Νότιας Αφρικής είναι ευρέως κατανεμημένη σε όλη την Αφρική, νότια του ισημερινού, αλλά όχι κατά μήκος των ακτών της Ναμίμπια. Η αγριόγατα ζει σε ένα ευρύ φάσμα οικοτόπων, που της προσφέρουν κάποιο είδος κάλυψης. Οι αγριόγατες της Ν. Αφρικής είναι σε μεγάλο βαθμό νυκτόβια ζώα, ενώ την ημέρα βρίσκουν κρησφύγετα όπου ξεκουράζονται. Είναι συνήθως μοναχικά, εκτός από την περίοδο του ζευγαρώματος. Προτιμά να κυνηγάει μικρά τρωκτικά, αλλά είναι σε θέση να προσαρμόσει την διατροφή της ανάλογα με τα θηράματα αλλά και την εποχή. Επιπλέον, μπορεί να κυνηγήσει μικρά θηλαστικά, πουλιά, ερπετά, αμφίβια, έντομα και άλλα ασπόνδυλα. Τα μεγαλύτερα θηράματα που μπορεί να κυνηγήσει είναι λαγοί, μεγάλα τρωκτικά και πουλιά στο μέγεθος Φραγκόκοτας. Η κύρια απειλή για την αγριόγατα, είναι η τάση να διασταυρώνεται με κατοικίδιες γάτες, δημιουργώντας έτσι υβρίδια. Άλλες απειλές, είναι οι διώξεις από κυνηγούς, αγρότες, καθώς και η απώλεια οικοτόπων.